B. Osobitná časť

K čl. I

K bodu 1
Upravuje sa hodinová sadzba za vykonanie štátnych veterinárnych činností z pôvodnej sadzby 200 Sk v prepočte 6,63 eur na 15 eur. Výška sadzby je stanovená tak, aby poskytla súkromným veterinárnym lekárom, ktorí vykonávajú štátne veterinárne činnosti primeranú odmenu za ich prácu. Súkromní veterinárni lekári pracujú v potenciálne infekčnom prostredí s potenciálne infekčným materiálom zo zvierat, častokrát v náročnom klimatickom prostredí. 
S pribúdaním malých chovov sa zvyšuje časová náročnosť stanovených úkonov a veľakrát sú tieto drobnochovy nedostatočne materiálne – technicky vybavené, čo sťažuje výkon práce veterinárneho lekára.

K bodu 2 
Jednotlivé sadzby paušálnej úhrady sa konverzným kurzom eura prerátali zo slovenskej koruny na eurá a pri niektorých úkonoch sa sadzby paušálnej úhrady zvýšili.

K čl. II
	Dátum nadobudnutia účinnosti nariadenia vlády sa navrhuje od 15. júla 2019.